Γιώργος Παπαμιχαήλ

Καριέρα
Ο Παπαμιχαήλ ξεκίνησε στην ομάδα του Π.Α.Ο. Κουφαλίων και μεταγράφηκε στον Άρη το καλοκαίρι του 1969. Ο προπονητής Μίλοβαν Τσίριτς τον χρησιμοποίησε ως αλλαγή στον αγώνα εναντίον της ΑΕΚ, αλλά στη συνέχεια της χρονιάς έπαιξε σε μόλις δύο ακόμη αγώνες πρωταθλήματος και έναν κυπέλλου.Εφημερίδα Μακεδονία, 27/11/1969, Σελίδα: 7

Την επόμενη σεζόν έπαιξε σε μόλις δύο παιχνίδια πρωταθλήματος,Greece 1970/71 - RSSSF αλλά το 1971-72 μπήκε σε επτά αγώνες της ομάδας του, μεταξύ αυτών στο 0-5 εναντίον της Βέροιας στην τελευταία αγωνιστική της χρονιάς, όπου πέτυχε δύο γκολ.Εφημερίδα Μακεδονία, 27/6/1972, Σελίδα: 8

Το 1972-73, ο Παπαμιχαήλ ξεκίνησε ως βασικός, μετά την τιμωρία των Αλέκου Αλέξιάδη και Βαγγέλη Συρόπουλου. Έπαιξε στην πρεμιέρα στην εκτός έδρας νίκη των "κίτρινων" επί του Αιγάλεω με 0-2, δίνοντας τις ασίστ και στα δύο γκολ του Μάκη Κόκκορη.Πιο φτωχός ο Άρης: Έφυγε ο Γιώργος Παπαμιχαήλ! - www.aris.re Την δεύτερη όμως αγωνιστική στον αγώνα με τον Παναθηναϊκό τραυματίστηκε στο αστράγαλο.Εφημερίδα Μακεδονία, 26/9/1972, Σελίδα: 8 Συνολικά αγωνίστηκε σε δεκατρείς αγώνες πρωταθλήματος, πριν μεταγραφεί στην Δόξα Δράμας το καλοκαίρι του 1973.Greece 1972/73 - RSSSF

Για τις επόμενες έξι χρονιές, η Δόξα Δράμας υπήρξε βασική διεκδικήτρια της ανόδου στην πρώτη κατηγορία, τερματίζοντας τρίτη στον τρίτο όμιλο το 1973-74 και το 1974-75, τέταρτη το 1975-76, δεύτερη το 1976-77, τρίτη το 1977-78 και τελικά πρώτη στον Βόρειο όμιλο το 1978-79, κερδίζοντας την συμμετοχή της στην Α' εθνική.Greece - List of Second Level Final Tables - RSSSF

Το 1979-80, οι "μαυραετοί" κατέλαβαν την δωδέκατη θέση και ο Παπαμιχαήλ έπαιξε σε 33 αγώνες σκοράροντας μία φορά.Greece 1979/80 - RSSSF Ακολούθησε η ένατη θέση το 1980-81, όπου σκόραρε πέντε γκολ σε 32 συμμετοχές, πριν μεταγραφεί στον Πανιώνιο.Greece 1980/81 - RSSSF

Στην ομάδα της Νέας Σμύρνης παρέμεινε για δύο χρόνια και έπαιξε σε 39 παιχνίδια, σκοράροντας έξι φορές. Κατέλαβε την 7η θέση το 1980-81 και την 14η το 1982-83, με σημαντικότερο γκολ αυτό στην εκτός έδρας νίκη κατά του Παναθηναϊκού στις 9 Ιανουαρίου 1983, όταν άνοιξε το σκορ στο 1-3 μέσα στο γήπεδο της Λεωφόρου Αλεξάνδρας.Εφημερίδα Ριζοσπάστης, 11/1/1983, Σελίδα: 8

Ο Παπαμιχαήλ απεβίωσε στις 21 Φεβρουαρίου 2020.Πέθανε ο παλαίμαχος ποδοσφαιριστής του Άρη Γιώργος Παπαμιχαήλ - Parallaxi

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Πανιωνίου
Κατηγορία:Επιθετικοί ποδοσφαιριστές